**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosítására**

Martfű Város Önkormányzata Képviselő-testületének

2016. április 28-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

Indokolás

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló

…./2016.(…..) önkormányzati rendelethez

Martfű Város Önkormányzata Képviselő-testülete rendeleteinek felülvizsgálata során megállapítást nyert, hogy a szabályzat elfogadása óta eltelt időszak jogszabályi változásai érintik a jelenleg hatályban lévő rendelkezéseket.

Fenti változásokat a Képviselő-testület Szervezeti és Működési Szabályzatában át kell vezetni, mely néhány rendelkezés pontosítását, az átruházott hatásköröket, a bizottsági feladat- és hatásköröket, valamint a polgármesteri hivatal szervezetét, munka- és félfogadási rendjét szabályozó mellékleteket érinti.

 1-2. §-hoz

A §-ok a Képviselő-testület üléseiről készült jegyzőkönyvek példányszámát módosítja, tekintettel arra, hogy a papír alapon a jegyzőkönyveket már nem kell a Kormányhivatalnak megküldeni.

3. §-hoz

A jegyzői és aljegyzői tisztség egyidejű betöltetlensége, és tartós távollétük esetén a helyettesítés rendjét módosítja a rendelkezés.

4. §-hoz

Az önkormányzat költségvetésének elfogadására vonatkozóan tartalmaz a § rendelkezést, miszerint egy és két fordulóban is tárgyalható az előterjesztés.

5. §-hoz

Az 1. melléklet a bizottsági feladat- és hatásköröket módosítja a magasabb szintű jogszabályok rendelkezéseivel való összhang megteremtése érdekében. A 2. melléklet a polgármesteri hivatal szervezeti tagozódását módosítja, mely szerint a jelenlegi 4 iroda helyett 2 iroda működne, mint belső szervezeti egység az irodavezetővel az élén. A javaslat szerint az irodai tagozódásba nem tartozó feladatokat a jegyző és az aljegyző közvetlenül irányítja. A módosítás a már kialakult helyzetet rögzíti.

A 3. mellékletben a polgármesteri hivatal munka rendjének módosítására teszünk javaslatot, mely szerint az általános munkarend 7,30 – 16,00-ig, pénteken 7,30 – 13,30-ig módosulna.

A módosítás az ügyfélfogadás rendet – ideértve a hétfői hosszított ügyfélfogadást – nem érinti.

6-7. §-hoz

A módosítás a jelenlegi szabályozás pontosítását tartalmazza.

8. §-hoz

A hatályos önkormányzati rendeletekben foglalt feladatokkal történő kiegészítést tartalmazza a javaslat.

9. §-hoz

A rendelet hatályára vonatkozóan tartalmaz a § rendelkezéseket.

Hatásvizsgálat

Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló

…./2016.(…..) önkormányzati rendelethez

1. **Társadalmi-gazdasági, költségvetési hatása:**

A rendelet-tervezetnek társadalmi-gazdasági, költségvetési hatása nincs.

A polgármesteri hivatal munkarendjének változása az ügyfélfogadási időt nem érinti, az ügyfelek a már megszokott időben és módon intézhetik ügyeiket.

1. **Környezeti és egészségi hatása, következményei:**

A rendelet módosítás környezeti, egészségi hatással nem rendelkezik.

1. **Adminisztratív terheket befolyásoló hatás:**

A rendelet-tervezet elfogadása nem jár plusz adminisztratív terhekkel.

1. **A jogszabály megalkotásának szükségessége, a jogalkotás elmaradásának várható következményei:**

A módosítás egyrészt a felsőbb szintű jogszabályoknak történő megfeleltetést szolgálja, másrészt a gyakorlatban kialakult helyzethez igazítja a szabályozást.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2016. április 20.

Dr. Papp Antal

polgármester